open-index/open-wikipedia-markdown huggingface dataset:
Κατάλογος αστέρων ανά αστερισμό

Ο παρών **κατάλογος αστέρων ανά αστερισμό** περιέχει τους σημαντικότερους αστέρες ανά αστερισμό όπου βρίσκονται, σύμφωνα με την Διεθνή Αστρονομική Ένωση. Αν και υπάρχουν συνολικά 88 αστερισμοί, μερικές φορές λογίζονται και ως 89 καθώς ο αστερισμός του Όφεως διαιρείται σε 2 τμήματα, την *κεφαλή του Όφεως* (*Serpens Caput*) και την *καύδα* -ή ουρά- *του Όφεως* (*Serpens Cauda*). Ο μόνος αστέρας που κατανέμεται σε κάποιον αστερισμό είναι ο Ήλιος. Με το πέρασμα του καιρού, κάποιοι από τους αστέρες αυτούς ενδέχεται να αλλάξουν τοποθεσία και συνεπακόλουθα και αστερισμό στον οποίου ανοίκουν.

## Αστέρες ανά αστερισμό
Οι παρακάτω κατάλογοι περιέχουν τους αστέρες οι οποίοι έχουν αρίθμηση Μπάγιερ, Φλάμστηντ, Ντρέιπερ ή γενικώς έχουν αποτελέσει αντικείμενο εκτεταμένης έρευνας.

* Αετός
* Αιγόκερως
* Αλώπηξ
* Ανδρομέδα
* Αντλία
* Ασπίς
* Βέλος
* Βόρειος Στέφανος
* Βοώτης
* Βωμός
* Γερανός
* Γλύπτης
* Γλυφείον
* Γνώμων
* Δελφίν
* Διαβήτης
* Δίδυμοι
* Δίκτυον
* Δοράς
* Δράκων
* Εξάς
* Ζυγός
* Ηνίοχος
* Ηρακλής
* Ηριδανός
* Θηρευτικοί Κύνες
* Ινδός
* Ιππάριον
* Ιπτάμενος Ιχθύς
* Ιστία
* Ιχθύες
* Καμηλοπάρδαλις
* Κάμινος
* Καρκίνος
* Κασσιόπη
* Κένταυρος
* Κήτος
* Κηφεύς
* Κόμη Βερενίκης
* Κόραξ
* Κρατήρ
* Κριός
* Κύκνος
* Λαγώος
* Λέων
* Λυγξ
* Λύκος
* Λύρα
* Μεγάλη Άρκτος
* Μέγας Κύων
* Μικρά Άρκτος
* Μικρός Κύων
* Μικρός Λέων
* Μικροσκόπιον
* Μονόκερως
* Μυία
* Νότιον Τρίγωνον
* Νότιος Ιχθύς
* Νότιος Σταυρός
* Νότιος Στέφανος
* Οκρίβας
* Οκτάς
* Οφιούχος
* Όφις
* Παρθένος
* Περιστερά
* Περσεύς
* Πήγασος
* Πρύμνα
* Πτηνόν
* Πυξίς
* Σαύρα
* Σκορπιός
* Ταύρος
* Ταώς
* Τηλεσκόπιον
* Τοξότης
* Τουκάνα
* Τράπεζα
* Τρίγωνον
* Τρόπις
* Ύδρα
* Ύδρος
* Υδροχόος
* Φοίνιξ
* Χαμαιλέων
* Ωρίων
* Ωρολόγιον

## Δείτε επίσης

* Κατάλογος των αστερισμών
* Κατάλογος των αστερισμών κατά έκταση
* Κατάλογος φωτεινότερων αστέρων

## Παραπομπές


## Πηγές
* *The Astronomical Almanac* (2000).
* Roy L. Bishop, ed., *The Observer's Almanac 1991*, The Royal Astronomical Society of Canada.
* *Burnham's Celestial Handbook: An Observer's Guide to the Universe Beyond the Solar System*, Vols. 1, 2, 3 (Dover Pubns, 1978).
* N. D. Kostjuk, *HD-DM-GC-HR-HIP-Bayer-Flamsteed Cross Index* (2002) (CDS Catalogue IV/27).

Κατηγορία:Αστερισμοί
Perfect Illusion (τραγούδι)

Το "**Perfect Illusion**" είναι τραγούδι από την Αμερικανίδα τραγουδίστρια Lady Gaga. Κυκλοφόρησε διαθέσιμο σε Digital download στις 9 Σεπτεμβρίου 2016, ως το πρώτο σίνγκλ από το πέμπτο της στούντιο άλμπουμ, το Joanne. Το κομμάτι γράφτηκε και παράχθηκε από την ίδια, τον Kevin Parker, τον Mark Ronson και τον BloodPop. Στιχουργικά, το Disco-rock αυτό τραγούδι αναφέρεται στις "πολύ όμορφες και πολύ δύσκολες στιγμές σε μία σχέση" και είναι ένας απόλυτος σχολιασμός στα μέσα κοινωνικής δικτύωσης. Η Gaga έγραψε τους στίχους σε γραφομηχανή.

## Κυκλοφορία
Ένα απόσπασμα 16 δευτερολέπτων δημοσιεύθηκε στο Twitter της τραγουδίστριας, δείχνοντάς τη να χορεύει στην έρημο με δυνατά φώτα γύρω της να τρεμοπαίζουν και να επαναλαμβάνεται η εισαγωγή του κομματιού. Η Gaga εμφανίστηκε στο *Breakfast Show* του BBC Radio 1 στις 9 Σεπτεμβρίου 2016 μαζί με τον οικοδεσπότη Nick Grimshaw και έκανε την παγκόσμια πρεμιέρα του Perfect Illusion στο ραδιόφωνο.

## Μουσικό Βίντεο
Η παγκόσμια πρεμιέρα του Μουσικού Βίντεο για το τραγούδι έγινε στις 20 Σεπτεμβρίου 2016, κατά τη διάρκεια της πρεμιέρας για τη δεύτερη σεζόν της αμερικανικής σειράς "Scream Queens" στο FOX. Η Gaga επίσης μοιράστηκε ένα απόσπασμα στα μέσα κοινωνικής δικτύωσης, δείχνοντας τη να γυρίζει ένα μικρόφωνο γύρω της και ένα εκστατικό κοινό να την περιβάλλει.

Στο βίντεο, η Lady Gaga οδηγεί ένα τζιπ και χάνεται στην έρημο. Άλλα πλάνα δείχνουν να βρίσκεται σε μια σκηνή κρατώντας ένα μικρόφωνο και γύρω της υπάρχει κοινό που χορεύει. Στη μέση του κομματιού η Gaga και το κοινό, μαζί με τους παραγωγούς βρίσκονται σε έκσταση και χορεύουν. Το βίντεο τελειώνει με τη Gaga να κυλάει στο έδαφος και το πλάνο να δείχνει τον ουρανό.

Ένα μικρό απόσπασμα του τέλους χρησιμοποιήθηκε στο επόμενό της βίντεο, για το Million Reasons ως αρχή. Το βίντεο αποτελεί το πρώτο μέρος μιας τριλογίας, όπου ακολουθεί το Million Reasons και στη συνέχεια το John Wayne.

## Ιστορικό Κυκλοφορίας

## Παραπομπές


Κατηγορία:Τραγούδια της Lady Gaga
Κατηγορία:Τραγούδια του 2016
Κατηγορία:Singles του 2016
Κατηγορία:Singles της Interscope Records
Κατηγορία:Dance-rock τραγούδια
Καλύτερος Νέος Παίκτης Ελληνικού Πρωταθλήματος καλαθοσφαίρισης

Το **Καλύτερος Νέος Παίκτης Ελληνικού Πρωταθλήματος καλαθοσφαίρισης** είναι μία ετήσια βράβευση του Ελληνικού Πρωταθλήματος Καλαθοσφαίρισης, η οποία ξεκίνησε τη σεζόν 1998–99. Περισσότερες φορές το βραβείο έχει δοθεί στον Αλέξανδρο Βεζένκοφ, ο οποίος έχει κριθεί τρεις φορές Καλύτερος Νέος Παίχτης. Δύο φορές έχουν τιμηθεί με αυτόν τον τίτλο ο Κώστας Παπανικολάου, ο Αντώνης Κόνιαρης και ο Νεοκλής Αβδάλας. Οι υπόλοιποι αθλητές από μία φορά, με τον πιο πρόσφατο τον Νεοκλή Αβδάλα (2025). 

Η βράβευση αυτή δίνεται σε παίχτες κάτω των 22 ετών. Τέλος για την εκλογή του Καλύτερου Νέου, ψηφίζουν προπονητές και αρχηγοί των ομάδων, καθώς και δημοσιογράφοι και κοινό.

## Νικητές

## Νικητές με πάνω από ένα βραβείο

## Παραπομπές


## Εξωτερικοί σύνδεσμοι
* Official Greek Basket League Site 
* Official Greek Basket League YouTube Channel 
* Official Hellenic Basketball Federation Site 
* Basketblog.gr 
* GreekBasketball.gr

Κατηγορία:Ελληνικό πρωτάθλημα καλαθοσφαίρισης
Κατηγορία:Ευρωπαϊκά βραβεία καλαθοσφαίρισης
ΜΚΣ Πολόνια Βαρσοβίας

Η **Πολόνια Βαρσοβίας** (πολωνικά: *Polonia Warszawa*) - Πολωνικά wielosekcyjny αθλητικός σύλλογος με έδρα στη Βαρσοβία, ιδρύθηκε το 1911. Αποτελεί ένα από τα παλαιότερα αθλητικά σωματεία στην πρωτεύουσα.

## Ιστορία
Ο σύλλογος ιδρύθηκε το 1911 με την επωνυμία *Klub Sportowy Polonia Warszawa*. Ο πρώτος πρόεδρος επιλέχθηκε ο Ταντέους Γκέμπεθνερ. Εκείνη την εποχή ο σύλλογος διέθετε τμήματα ποδοσφαίρου και στίβου. Κατά τα επόμενα έτη, αυξήθηκε ο αριθμός των αθλητικών τμημάτων. Τα πιο επιτυχημένα τμήματα είναι αυτά του ποδοσφαίρου, της καλαθοσφαίρισης, του σκάκι και της κολύμβησης.

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις αθλητικών συλλόγων το 1911
Κατηγορία:Πολόνια Βαρσοβίας
Διοργανώσεις Ε.Π.Σ. Σάμου 2017–18

Για την **περίοδο 2017–18** η Ένωση Ποδοσφαιρικών Σωματείων Σάμου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Σάμου.

Η πρωταθλήτρια ομάδα της ΕΠΣ Σάμου από το 2016 και έπειτα λαμβάνει απευθείας μέρος στη Γ΄ Εθνική, χωρίς να χρειάζεται αγώνας μπαράζ, όπως ίσχυε ως το 2015. 

Ο θεσμός του κυπέλλου αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Σάμου αποκτά το δικαίωμα συμμετοχής στο Κύπελλο Ερασιτεχνών.

## Ομάδες
Οι ομάδες της ΕΠΣ Σάμου για την σεζόν 2017-18 είναι οι εξής:

## Πρωτάθλημα

Για την περίοδο 2017–18 η δομή του πρωταθλήματος της Ε.Π.Σ. Σάμου είναι η εξής:
* **Α΄ Κατηγορία**
* 10 ομάδες (Πυθαγόρας, Καρλόβασι, Σ.Θ.Ε., Αρίσταρχος, Α.Ο. Σάμου, Α.Ε. Βαθύλλου - Πανσαμιακού, Ίκαρος, Μεσαριά, Διαγόρας, Πολυκράτης)

* **Β΄ Κατηγορία**
* 6 ομάδες (Κούρσαρος, Λαίλαπας, Κεραυνός, Φοίνικας, Κέρκης, Άγιος Αθανάσιος)

### Α΄ Κατηγορία
Με τη συμμετοχή 10 ομάδων ξεκίνησε η Α΄ Κατηγορία της Ε.Π.Σ. Σάμου. Οι ομάδες που τερμάτισαν στις τέσσερις πρώτες θέσεις διεκδίκησαν το πρωτάθλημα μέσω αγώνων κατάταξης. Οι δύο τελευταίες ομάδες της βαθμολογίας υποβιβάστηκαν στην Β΄ Κατηγορία της ΕΠΣ Σάμου. 

Πρωταθλήτρια ήταν η Α.Ε. Βαθύλλου - Πανσαμιακού, η οποία δεν δήλωσε συμμετοχή στη Γ΄ Εθνική και προτίμησε να αγωνιστεί εκ νέου στο πρωτάθλημα της Α΄ ΕΠΣ Σάμου.

**Βαθμολογία:**

Πηγή: Ιστολόγιο SamosSport

#### Play Off

Πηγή: Ιστολόγιο SamosSport

### Β΄ Κατηγορία
Με τη συμμετοχή 6 ομάδων ξεκίνησε η Β΄ κατηγορία της Ε.Π.Σ. Σάμου. Οι ομάδες που τερμάτισαν στις πρώτες τέσσερις θέσεις, προκρίθηκαν στα μπαράζ ανόδου, τα οποία διεξήχθησαν με διπλούς αγώνες. Το πρόγραμμα προέκυψε κατόπιν κλήρωσης. Οι δύο πρώτες ομάδες των μπαράζ κέρδισαν την άνοδο στην Α΄ κατηγορία Ε.Π.Σ. Σάμου 2018-19.

**Βαθμολογία:**

Πηγή: Ιστολόγιο SamosSport

### Μπαράζ ανόδου
Οι τέσσερις πρώτες ομάδες του βαθμολογικού πίνακα της κανονικής διάρκειας του πρωταθλήματος συμμετείχαν σε αγώνες κατάταξης, όπου συντάχθηκε νέος βαθμολογικός πίνακας με κριτήριο το σύνολο των βαθμών που συγκέντρωσε η καθεμιά στους μεταξύ τους αγώνες. Μετά το τέλος της κανονικής περιόδου διεξήχθη κλήρωση για το πρόγραμμα των αγώνων. Οι αγώνες κατάταξης διεξήχθησαν σε δύο γύρους, όπου κάθε σωματείο αγωνίστηκε με όλα τα υπόλοιπα εντός και εκτός έδρας.

**Βαθμολογία:**

Πηγή: Ιστολόγιο SamosSport

## Κύπελλο

Ο Θεσμός του κυπέλλου της Ε.Π.Σ. Σάμου ξεκίνησε με όλες τις ομάδες της Ένωσης. Οι 16 ομάδες χωρίστηκαν σε τέσσερις ομίλους, με τον νικητή κάθε ομίλου να προκρίνεται στα ημιτελικά του κυπέλλου. 

### Φάση Ομίλων
#### <u>Α΄ Όμιλος</u>

#### <u>Β΄ Όμιλος</u>

#### <u>Γ΄ Όμιλος</u>

#### <u>Δ΄ Όμιλος</u>

### <u>Ημιτελικά</u>

### Τελικός

## Παραπομπές


## Εξωτερικοί σύνδεσμοι

*

Κατηγορία:Ε.Π.Σ. Σάμου
Κατηγορία:Εγχώρια ποδοσφαιρικά πρωταθλήματα 2017–2018
Κατηγορία:Εγχώρια ποδοσφαιρικά κύπελλα 2017-2018
Γραμμή Α2 (Προαστιακός Αθήνας)

Η **Γραμμή Α2** είναι υπηρεσία του Προαστιακού της Αθήνας, διαχειριζόμενη από την Hellenic Train (πρώην ΤΡΑΙΝΟΣΕ). Συνδέει τα Άνω Λιόσια με το Αεροδρόμιο. Η γραμμή κινείται εξ ολοκλήρου επί της σιδηροδρομικής γραμμής Αεροδρομίου – Πάτρας, και παρόλο που στους χάρτες παρουσιάζεται ως ξεχωριστή, λειτουργεί προς το παρόν ως τροφοδοτική της Γραμμής Α1 Οι συρμοί της γραμμής είναι ηλεκτροκίνητες αυτοκινητάμαξες Siemens Desiro 460.

Η γραμμή Α2 (πρώην Π4) του Προαστιακού τέθηκε σε λειτουργία στις 30 Ιουλίου 2017, μετά την αναδιαμόρφωση των δρομολογίων του δικτύου με αφορμή την ολοκλήρωση της εγκατάστασης ηλεκτροκίνησης στο τμήμα της σιδηροδρομικής γραμμής έως τον Σταθμό Λαρίσης. Η Γραμμή 1, η οποία εκτελούσε δρομολόγια μεταξύ των σταθμών Αεροδρομίου, Σ.Κ.Α. και Κιάτου, υπέστη αλλαγή πορείας και επανήλθε στην αρχική της διαδρομή μεταξύ Σταθμού Λαρίσης και Αεροδρομίου. Τα απευθείας δρομολόγια Αεροδρομίου–Κιάτου καταργήθηκαν λοιπόν και έτσι δημιουργήθηκε η τότε Γραμμή 4 με σκοπό να συνδέσει τον Διεθνή Αερολιμένα Αθηνών με το εθνικό σιδηροδρομικό δίκτυο. Στις 24 Φεβρουαρίου 2018 επεκτάθηκε μέχρι τα Άνω Λιόσια με την ολοκλήρωση των έργων στο Σιδηροδρομικό Κέντρο Αχαρνών (Σ.Κ.Α.). Στις 22 Ιουνίου 2020, αποκαταστάθηκε η απευθείας σύνδεση της Πελοποννήσου με τον Διεθνή Αερολιμένα Αθηνών «Ελευθέριος Βενιζέλος» με την έναρξη λειτουργίας των απευθείας δρομολογίων μεταξύ Κιάτου και Αεροδρομίου, όμως διεκόπησαν λόγω των μέτρων κατά της πανδημίας τον Νοέμβριο του 2020 και δεν επαναφέρθηκαν έκτοτε.

Με το νέο πλέγμα δρομολογίων του προαστιακού που ισχύει από το Σάββατο 22 Νοεμβρίου 2025 αντικαθιστώντας αυτό που ίσχυε από το Σάββατο 16 Δεκεμβρίου 2023, τα τοπικά δρομολόγια μεταξύ Άνω Λιοσίων και Παιανίας-Κάντζας επεκτάθηκαν στο Αεροδρόμιο.

## Σταθμοί

## Παραπομπές

4
4
Πανελλήνιο πρωτάθλημα καταδύσεων 1962

Το Πανελλήνιο πρωτάθλημα καταδύσεων για το έτος 1962 διεξήχθη στο Ολυμπιακό Κολυμβητήριο το διάστημα 5-10 Σεπτεμβρίου του έτους και πρωταθλητής σύλλογος ανακηρύχθηκε ο Ολυμπιακός.

## Βαθμολογία Συλλόγων

## Πηγές
*Ετήσια ανασκόπηση ΕΚΟΦ έτους 1962, Σελ. 46-47

Κατηγορία:Αθλητικά γεγονότα του 1962
Κατηγορία:Διοργανώσεις υγρού στίβου στην Αθήνα
Κατηγορία:Πανελλήνιο Πρωτάθλημα Καταδύσεων
Ουρανομετρία

thumb|right|Το έργο "Ουρανομετρία" του Μπάγερ
**Ουρανομετρία** λέγεται ο «Άτλας Ουρανού» που συντάχθηκε από τον Γιόχαν Μπάγερ το 1603 και στον οποίο περιέχεται κατάλογος των αστέρων του Τύχωνα και με συμπλήρωση από τον Μπάγερ, καθώς και χάρτες των αστερισμών στους οποίους για πρώτη φορά οι αστέρες κατονομάζονται με τα (μικρά) γράμματα του ελληνικού αλφαβήτου.

Κατηγορία:Ιστορία της αστρονομίας
Κατηγορία:Βιβλία αστρονομίας
Πανελλήνιο πρωτάθλημα καταδύσεων 1961

Το Πανελλήνιο πρωτάθλημα καταδύσεων για το έτος 1961 διεξήχθη στο Ολυμπιακό Κολυμβητήριο το διάστημα 14-17 Σεπτεμβρίου του έτους και πρωταθλητής σύλλογος ανακηρύχθηκε ο Ολυμπιακός.

## Κάτοχοι μεταλλίων
1959 | 1960 | 1961 | 1962 | 1963

## Βαθμολογία Συλλόγων

## Παραπομπές


## Πηγές
* Ετήσια ανασκόπηση ΕΚΟΦ έτους 1961, Σελ. 39-40

Κατηγορία:Πανελλήνιο Πρωτάθλημα Καταδύσεων
Κατηγορία:Αθλητικά γεγονότα του 1961
Κατηγορία:Διοργανώσεις υγρού στίβου στην Αθήνα
Πανελλήνιο πρωτάθλημα καταδύσεων 1968

Το Πανελλήνιο πρωτάθλημα καταδύσεων για το έτος 1968 διεξήχθη στο Ολυμπιακό Κολυμβητήριο τον μήνα Σεπτέμβριο του έτους, με την βαθμολογία των συλλόγων να μην προσμετράται για 1η φορά στο σύνολο των βαθμολογιών των πανελληνίων αγώνων κολύμβησης και πρωταθλητής σύλλογος ανακηρύχθηκε ο Ναυτικός Όμιλος Καλαμακίου.

## Βαθμολογία Συλλόγων

## Πηγές
*Ετήσια ανασκόπηση ΕΚΟΦ έτους 1968, Σελ. 83

Κατηγορία:Αθλητικά γεγονότα του 1968
Κατηγορία:Διοργανώσεις υγρού στίβου στην Αθήνα
Κατηγορία:Πανελλήνιο Πρωτάθλημα Καταδύσεων
Χαΐνηδες (μουσικό συγκρότημα)

Οι **Χαΐνηδες** είναι ελληνικό συγκρότημα που δημιουργήθηκε το 1990 στο Ηράκλειο της Κρήτης. Το όνομα προέρχεται από την αραβική λέξη «χαΐν» και έφτασε να σημαίνει τον επαναστάτη, τον φυγόδικο, αυτόν που γυρίζει στα βουνά. Τα μέλη του συγκροτήματος κατά τη δημιουργία του το 1990 ήταν ο Δημήτρης Αποστολάκης, ο Δημήτρης Ζαχαριουδάκης, η Κάλλια Σπυριδάκη, ο Μίλτος Πασχαλίδης, η Μαρία Δοκούζη, η Αναστασία Γαλάνη, ο Διαμαντής Αλβανός και ο Γιώργος Λαοδίκης. Στο πέρασμα των χρόνων, νέα μέλη μπαίνουν και αποχωρούν από την ομάδα, ενώ σε όλα τα ενδιάμεσα σχήματα έως σήμερα παραμένουν σαν ιδρυτικά μέλη οι Δημήτρης Αποστολάκης και Δημήτρης Ζαχαριουδάκης.

## Δισκογραφία

## Παραπομπές


## Εξωτερικοί σύνδεσμοι
* Επίσημη ιστοσελίδα
*Χαΐνης Δ. Αποστολάκης: «Οι σημερινοί άνθρωποι έχουνε μολυνθεί από το μικρόβιο του φόβου».
*Χαΐνης Δ. Αποστολάκης: «Στον κόσμο έμεινε η νεύρωση της αγοράς και έφυγε η υπερβολή της ποίησης» 

Κατηγορία:Ελληνικά λαϊκά συγκροτήματα
Κατηγορία:Ελληνικά μουσικά συγκροτήματα
Πανελλήνιο πρωτάθλημα καταδύσεων 1969

Το Πανελλήνιο πρωτάθλημα καταδύσεων για το έτος 1969 διεξήχθη στο Ολυμπιακό Κολυμβητήριο το διάστημα 23-24 Αυγούστου του έτους και πρωταθλητής σύλλογος ανακηρύχθηκε ο Παναθηναϊκός Α.Ο..

## Κάτοχοι μεταλλίων
1967 | 1968 | 1969 | 1970 | 1971

## Βαθμολογία Συλλόγων

## Παραπομπές


## Πηγές
*Ετήσια ανασκόπηση ΕΚΟΦ έτους 1969, Σελ. 95

Κατηγορία:Πανελλήνιο Πρωτάθλημα Καταδύσεων
Κατηγορία:Αθλητικά γεγονότα του 1969
Κατηγορία:Διοργανώσεις υγρού στίβου στην Αθήνα
Ερρίκος Β΄ της Ναβάρρας

Ο **Ερρίκος Β΄ της Ναβάρρας** (*Enrique II de Navarra*, 25 Απριλίου 1503 - 25 Μαΐου 1555) ο λεγόμενος *Σανγκουεσίνο*, από την πόλη Σανγκουέσα όπου γεννήθηκε, ήταν βασιλιάς της Ναβάρρας (1517-1555), αν και η χώρα του είχε μειωθεί σε μία μικρή περιοχή βόρεια των Πυρηναίων μετά την Αραγωνική κατάκτηση του 1512.

## Βιογραφία
Ήταν γιος του Ιωάννη των Αλμπρέ και της Αικατερίνης των Φουά βασίλισσας της Ναβάρρας (1483-1517). Ο πατέρας του ήταν συμβασιλιάς ως Ιωάννης Γ΄ (1484-1516)· το 1516 είχε προσπαθήσει να ανακαταλάβει το κατεχόμενο μέρος της Ναβάρρας, όταν απεβίωσε. Το επόμενο έτος απεβίωσε και η μητέρα του και τη διαδέχθηκε ο Ερρίκος Β΄. Στέφθηκε με μεγαλοπρέπεια στο Λεσκάρ. Τον τίτλο είχε διεκδικήσει ο Φερδινάνδος Β΄ της Αραγωνίας όταν κατέκτησε το μεγαλύτερο μέρος της και διεκδικούσε και ο εγγονός του Κάρολος Ε΄ Αψβούργων. Ο Ερρίκος Β΄ απολάμβανε την προστασία του Φραγκίσκου Α΄ της Γαλλίας. 

Έγιναν διαπραγματεύσεις στο Νογιόν (1516) και στο Μονπελιέ (1518), αλλά δεν απέδωσαν. Έγινε προσπάθεια να καταλάβει την Παμπλόνα (1521) και πάλι εκστράτευσε το ίδιο έτος με Γάλλους, όμως ο Κάρολος Ε΄ τους απώθησε στο Νοάιν. Στη μάχη της Παβίας (1525) αιχμαλωτίστηκε, αλλά κατόρθωσε να δραπετεύσει και μεταμφιεσμένος να διαφύγει. Το επόμενο έτος νυμφεύτηκε την Μαργαρίτα των Βαλουά, αδελφή του Φραγκίσκου Α΄. Μετά τη Συνθήκη του Καμπραί (1530) μεταξύ της Ισπανίας και της Γαλλίας ο Κάρολος Ε΄ εκκένωσε τη βόρεια κομητεία της Ναβάρρας, την Κάτω Ναβάρρα, αφήνοντας τον Ερρίκο Β΄ να την καταλάβει. Τα Πυρηναία, που χωρίζουν την Κάτω από την Άνω Ναβάρρα, είναι ως τώρα τα σύνορα Γαλλίας-Ισπανίας. 

Ο Ερρίκος Β΄ είχε ισχυρή συμπάθεια με τους Ουγενότους και μιλούσε άπταιστα Γαλλικά και Ισπανικά, σύμφωνα με τον κύριο του Μπραντόμ. Απεβίωσε στο Αζετμώ (Λαντ)το 1555.

## Οικογένεια
Το 1526 νυμφεύτηκε τη Μαργαρίτα των Βαλουά-Ανγκουλέμ και είχε επιζόν τέκνο:
* Ιωάννα Γ΄ 1528-1572, βασίλισσα της Ναβάρρας, παντρεύτηκε πρώτα τον Γουλιέλμο δούκα του Γύλιχ-Κλέβης-Μπεργκ και έπειτα τον Αντώνιο των Βουρβόνων δούκα του Βαντόμ. Γιος της ήταν ο:
** Ερρίκος των Βουρβόνων 1553-1610, βασιλιάς Γ΄ της Ναβάρρας και Δ΄ της Γαλλίας.

## Πρόγονοι





## Σημειώσεις


## Αναφορές
*Hugh Chishom. encyclopaedia Brittanica, 11th edition, Cambridge University Press, vol. 13, p. 293.

## Εξωτερικοί σύνδεσμοι
* 

Κατηγορία:Βασιλείς της Ναβάρρας
Αχινός Σερρών (αποσαφήνιση)

Με τον όρο **Αχινός Σερρών** αναφέρονται:

* Ο Αχινός Σερρών, κοινότητα στον δήμο Βισαλτίας.
* Η Λίμνη Αχινού, αποξηραμένη λίμνη στον σημερινό νομό Σερρών.
* Ο Δήμος Αχινού, πρώην δήμος στον νομό Σερρών.
Grand Slam

Το **Grand Slam** (ή **major**) είναι κάθε ένα από τα τέσσερα πιο σημαντικά τουρνουά στο τένις, που λαμβάνουν χώρα μία φορά τον χρόνο.

Το πρώτο χρονικά είναι το Australian Open που γίνεται στη Μελβούρνη της Αυστραλίας, το δεύτερο είναι το Roland Garros που γίνεται στο Παρίσι, το τρίτο είναι το Γουίμπλεντον που γίνεται στο Λονδίνο και το τέταρτο το US Open που γίνεται στη Νέα Υόρκη των ΗΠΑ.

## Παραπομπές


Κατηγορία:Διοργανώσεις αντισφαίρισης
Ολίμπικ Ντονέτσκ

Η **Ολίμπικ Ντονέτσκ** (ουκρανικά: «Олімпік» Донецьк, ) είναι ουκρανικός ποδοσφαιρικός σύλλογος με έδρα το Ντονέτσκ. Φυσική έδρα της ομάδας είναι το Στάδιο Ολίμπικ, χωρητικότητας 3.000 θεατών. Η ομάδα προσωρινά διεξάγει τους εντός έδρας αγώνες της στο Στάδιο Μπανικόφ του Κιέβου, χωρητικότητας 1.678 θεατών. Χρησιμοποιεί επίσεις προσωρινά για ορισμένα παιχνίδια το Στάδιο Ντιναμό στο Κίεβο, χωρητικότητας 16.873 θεατών.

## Ιστορία
Ο ποδοσφαιρικός σύλλογος Ολίμπικ Ντονέτσκ ιδρύθηκε το 2001 μαζί με ένα φιλανθρωπικό περιφερειακό ταμείο ποδοσφαίρου. Ο σύλλογος είχε ως στόχο να στηριχθεί σε παίκτες από την ακαδημία του. Η Ολίμπικ Ντονέτσκ μετείχε σε επαγγελματική διοργάνωση το 2004.

Μετά από έξι περιόδους στην Ντρούχα λίχα, η Ολίμπικ στέφθηκε πρωταθλήτρια την περίοδο 2010-11 και προβιβάστηκε στην Πέρσα λίχα. Η Ολίμπικ κατέκτησε το πρωτάθλημα της Πέρσα λίχα την περίοδο 2013-14 κερδίζοντας παράλληλα την άνοδο στην Πρέμιερ-λίχα.

## Επιτυχίες
* **[[Α΄ Κατηγορία ποδοσφαίρου Ουκρανίας|Πέρσα λίχα]]**
:: Πρωταθλήτρια (1): 2013–14
* **[[Β΄ Κατηγορία ποδοσφαίρου Ουκρανίας|Ντρούχα λίχα]]**
:: Πρωταθλήτρια (1): 2010–11

## Παραπομπές


## Εξωτερικοί σύνδεσμοι

* 

Κατηγορία:Ιδρύσεις αθλητικών συλλόγων το 2001
Κατηγορία:Ποδοσφαιρικές ομάδες Ουκρανίας
Κατηγορία:Ιδρύσεις ποδοσφαιρικών ομάδων το 2001
ΦΚ Βιιτόρουλ Κονστάντσα

Η **ΦΚ Βιτορούλ Κονστάντσα** (ρουμανικά: *Viitorul Constanța*, ) ήταν ρουμανική επαγγελματική ομάδα ποδοσφαίρου που εδρεύε στο Οβίντιου της επαρχίας Κωνστάντζα και αγωνιζόταν στη Λίγκα Α. Η ομάδα διεξήγαγε τους εντός έδρας αγώνες της στο Στάδιο Βιτορούλ, που βρίσκεται λίγα χιλιόμετρα βόρεια της πόλης της Κωνστάντζα.

Ιδρύθηκε το 2009 από τον πρώην Ρουμάνο διεθνή Γκεόργκι Χάτζι. O σύλλογος είναι ιδιαίτερα γνωστός για την προώθηση νέων ταλέντων από την ακαδημία του, εξ ου και το ψευδώνυμο *Puștii lui Hagi* (Παιδιά του Χάτζι). H Βιτορούλ είχε την πρώτη μεγάλη επιτυχία της το 2017, όταν έγινε ο πρώτος σύλλογος από την επαρχία της, που κατάφερε να κερδίσει εθνικό τίτλο.  Το καλοκαίρι του 2021 συγχωνεύτηκε με τη Φάρουλ Κονστάντσα, η οποία πήρε τη θέση της Βιτορούλ στη Λίγκα Α, με τη Βιτορούλ ουσιαστικά να εξαφανίζεται στη συγχώνευση. 

## Επιτυχίες

### Εγχώριες
#### Πρωταθλήματα
* **[[Πρωτάθλημα ποδοσφαίρου Ρουμανίας|Λίγκα 1]]**
::Πρωταθλήτρια (1): 2016–17
* **Λίγκα 2**
::Δεύτερη θέση (1): 2011–12
* **Λίγκα 3**
::Πρωταθλήτρια (1): 2009–10

#### Κύπελλα
* **[[Σούπερ Καπ Ρουμανίας]]**
::Φιναλίστ (1): 2017

## Παραπομπές


## Εξωτερικοί σύνδεσμοι
* 

Κατηγορία:Ποδοσφαιρικές ομάδες Ρουμανίας
Κατηγορία:Ιδρύσεις ποδοσφαιρικών ομάδων το 2009
Κάρολος, πρίγκιπας της Βιάνα

Ο **Κάρολος** (29 Μαΐου 1421 - 23 Σεπτεμβρίου 1461) από τον Οίκο της Τραστάμαρα ήταν πρίγκιπας της Βιάνα και, ως Κάρολος Δ΄, de jure βασιλιάς της Ναβάρρας (1441-61).

## Βιογραφία
Ήταν γιος του Ιωάννης Β΄ της Αραγωνίας και της Λευκής Α΄ των Εβρέ βασίλισσας της Ναβάρρας (1425-41), κόρης του Καρόλου Γ΄ της Ναβάρρας. Η μητέρα του και ο πάππος του τον προόριζαν για διάδοχο και το κοινοβούλιο Cortes τον είχε αναγνωρίσει· αλλά όταν το 1441 απεβίωσε η Λευκή Α΄, ο Ιωάννης Β΄ απέκλεισε τον 20ετή γιο του και κατέλαβε τη βασιλεία.

Η κακή σχέση με τον πατέρα του χειροτέρευσε, όταν το 1447 ο πατέρας του έκανε δεύτερο γάμο με την Χουλιάνα Ενρίκεθ, νόθη απόγονο των βασιλέων της Καστίλλης. Απέκτησαν γιο τον Φερδινάνδο Β΄ και η μητριά του έβλεπε τον Κάρολο ως παρείσακτο. Όταν αυτή άρχισε να αναμειγνύεται στα εσωτερικά θέματα της Ναβάρρας, ξέσπασε εμφύλιος πόλεμος και το 1452 ο Κάρολος, αν και βοηθούμενος από τον Ιωάννη Β΄ της Καστίλλης, ηττήθηκε και φυλακίστηκε. Όταν υποσχέθηκε, ότι δεν θα αναλάμβανε τον βασιλικό τίτλο, ώσπου να αποβιώσει ο πατέρας του, ελευθερώθηκε. Έλαβε τα όπλα πάλι, αλλά ανεπιτυχώς και μετά κατέφυγε στον θείο του Αλφόνσο Ε΄ της Αραγωνίας και της Σικελίας-Νάπολης.

Το 1458 απεβίωσε ο Αλφόνσος Ε΄ και τον διαδέχθηκε ο νεότερος αδελφός του (και πατέρας του Καρόλου) ως Ιωάννης Β΄ της Αραγωνίας. Στον Κάρολο προτάθηκε το στέμμα της Σικελίας-Νάπολης, αλλά αρνήθηκε και, έχοντας συμβιβαστεί με τον πατέρα του, επέστρεψε στην Ναβάρρα. Όταν επεδίωξε να νυμφευτεί την Ισαβέλλα Α΄ της Καστίλης κόρη του Ιωάννη Β΄, φυλακίστηκε. Οι Καταλανοί ξεσηκώθηκαν για χάρη του και η εξέγερση γενικεύθηκε. Τότε ο πατέρας του αναγκάστηκε να τον ελευθερώσει, να τον χρίσει κυβερνήτη της Καταλωνίας και διάδοχο του βασιλείου. Λίγο αργότερα απεβίωσε το 1461 στη Βαρκελώνη· η μητριά του κατηγορήθηκε ότι τον δηλητηρίασε.

Τον διαδέχθηκαν οι αδελφές του, πρώτα η Λευκή Β΄ της Ναβάρρας και έπειτα η Ελεονόρα της Ναβάρρας. Ήταν καλλιεργημένος και αγαπητός πρίγκιπας, λάτρης της μουσικής και της λογοτεχνίας. Μετέφρασε την *Ηθική* του Αριστοτέλη στα Αραγωνικά, έργο που κυκλοφόρησε το 1509 στη Σαραγόσα. Επίσης έγραψε το *Χρονικό των βασιλέων της Ναβάρρας*.

## Οικογένεια
Το 1439 νυμφεύτηκε την Αγνή των Λα Μαρκ, κόρη του Αδόλφου Α΄ δούκα της Κλέβης. Έπειτα από οκτώ έτη γάμου η Αγνή απεβίωσε άτεκνη.

Επρόκειτο να νυμφευτεί την Ισαβέλλα των Στιούαρτ, κόρη του Ιακώβου Α΄ της Σκωτίας, αλλά αντιτέθηκε ο Κάρολος Ζ΄ της Γαλλίας. Έπειτα του προτάθηκε η Αικατερίνη των Αβίς, κόρη του Εδουάρδου της Πορτογαλίας, αλλά ο γάμος καθυστέρησε και ο Κάρολος απεβίωσε.

Από τρεις εκτός γάμου σχέσεις είχε από ένα τέκνο:
* (νόθη) Άννα, κόμισσα του Μεντινακέλι.
* (νόθος) Φίλιππος π. 1453 - 1488, αρχιεπίσκοπος του Παλέρμο.
* (νόθος) Ιωάννης, επίσκοπος της Χουέσκα.

## Πρόγονοι

## Πηγές
*Hugh Chisholm, Encyclopaedia Brittanica, 11th ed., Cambridge University Press.

## Εξωτερικοί σύνδεσμοι
* 

Κατηγορία:Βασιλείς της Ναβάρρας
Πανελλήνιο πρωτάθλημα καταδύσεων 1970

Το Πανελλήνιο πρωτάθλημα καταδύσεων για το έτος 1970 διεξήχθη στο Ολυμπιακό Κολυμβητήριο το διάστημα 28-29 Αυγούστου του έτους και πρωταθλητής σύλλογος ανακηρύχθηκε ο Ολυμπιακός.

## Κάτοχοι μεταλλίων
1968 | 1969 | 1970 | 1971 | 1972

## Βαθμολογία Συλλόγων

## Παραπομπές


## Πηγές
*Αθλητική Ηχώ 31-8-1970, Σελ. 8

Κατηγορία:Πανελλήνιο Πρωτάθλημα Καταδύσεων
Κατηγορία:Αθλητικά γεγονότα του 1970
Κατηγορία:Διοργανώσεις υγρού στίβου στην Αθήνα
Πρωτάθλημα ποδοσφαίρου Αιγύπτου

Η **Αιγυπτιακή Πρέμιερ Λιγκ** (αραβικά: الدورى المصرى الممتاز) είναι αιγυπτιακό επαγγελματικό πρωτάθλημα για αιγυπτιακούς ποδοσφαιρικούς συλλόγους και αποτελεί την κορυφαία κατηγορία του αιγυπτιακού ποδοσφαίρου. Το πρωτάθλημα αποτελείται από δεκαοκτώ ομάδες σε ένα σύστημα εντός και εκτός έδρας αγώνων. Διοργανώτρια αρχή του πρωταθλήματος είναι η Αιγυπτιακή Ποδοσφαιρική Ομοσπονδία. Η μεγαλύτερη προσέλευση φιλάθλων του πρωταθλήματος είναι 120.000 (Αλ Αχλί - Ζάμαλεκ).

## Πρωταθλήτριες ομάδες

## Παραπομπές


## Εξωτερικοί σύνδεσμοι
* 

Αιγυπτος
Κατηγορία:Ποδόσφαιρο στην Αίγυπτο
Φραγκίσκος Φοίβος της Ναβάρρας

Ο **Φραγκίσκος-Φοίβος** (4 Δεκεμβρίου 1467 - 7 Ιανουαρίου 1483) από τον Οίκο του Γκραγύ ήταν βασιλιάς της Ναβάρρας (1479-83) και κόμης της Φουά (1472-83).

## Βιογραφία
Ήταν γιος του Γκαστόν των Φουά-Γκραγύ πρίγκιπα της Βιάνα και της Μαγδαληνής των Βαλουά, κόρης του Καρόλου Ζ΄ της Γαλλίας. Ο πατέρας του ήταν γιος της Ελονώρας των Τραστάμαρα βασίλισσας της Ναβάρρας, που απεβίωσε το 1479. Ο πρώτος γιος της, ο πατέρας του, είχε αποβιώσει το 1470, έτσι τη διαδέχθηκε ο 12ετής εγγονός της Φραγκίσκος-Φοίβος. Τον συμβούλευσε να συμμαχήσει με τη Γαλλία.

Η διαδοχή του επικροτήθηκε από τη μερίδα Αγκραμόν, ενώ η αντίπαλη μερίδα Μπωμόν ακολούθησε τον Φερδινάνδο Β΄ της Αραγωνίας. Αυτός πίεζε πολιτικά και στρατιωτικά τη Ναβάρρα, ώσπου εισέβαλε στη χώρα αργότερα, το 1512. Κατά την τετραετή περίοδο του, ο Φραγκίσκος-Φοίβος ήταν υπό την προστασία της αντιβασίλισσας μητέρας του. 

Απεβίωσε το 1462 παίζοντας αυλό, σε ηλικία 16 ετών, αναμφισβήτητα δηλητηριασμένος. Τάφηκε στο Λεσκάρ. Τον διαδέχθηκε η αδελφή του Αικατερίνη της Ναβάρρας και ο σύζυγός της Ιωάννης των Αλμπρέ.

## Αναφορές


## Πηγές
* Orpustan, Jean-Baptiste (n.d.). La Basse-Navarre dans la guerre de Navarre (1512-1530), récit historique, d’après Navarra, 1512-1530… de Pedro Esarte Muniain (Pamiela, Pamplona-Iruña 2001). [Lower Navarre in the War of Navarre (1512-1530), historical narrative, according to the book 'Navarra, 1512-1530: ...' by Pedro Esarte Muniain (Pamiela, Pamplona-Iruña 2001).] (pdf) (in French). Osses: Jean-Baptiste Orpustan. pp. 1–25. Retrieved 22 April 2016 – via Tipirena.net.

Κατηγορία:Βασιλείς της Ναβάρρας
Κατηγορία:Οίκος της Φουά
Ιωάννης Γ΄ της Ναβάρρας

Ο **Ιωάννης Γ΄**, γαλλ. Jean (1469 - 14 Ιουνίου 1516) από τον Οίκο του Αλμπρέ ήταν, ως σύζυγος της Αικατερίνης της Ναβάρρας, συμβασιλιάς της Ναβάρρας (1484-1516).

## Βιογραφία
Ήταν γιος του Αλαίν Α΄ κυρίου του Αλμπρέ και της Φραγκίσκης του Σατιγιόν-Λιμόζ. Το 1484 νυμφεύτηκε την Αικατερίνη των Γκραγύ, κόρη του Γκαστόν πρίγκιπα της Βιάνα και της Μαγδαληνής των Βαλουά. Ο Γκαστόν ήταν διάδοχος στη Ναβάρρα, αλλά απεβίωσε νωρίς. Η Αικατερίνη είχε διαδεχθεί το 1483 τον αδελφό της Φραγκίσκο-Φοίβο της Ναβάρρας. Ο Ιωάννης Γ΄ μοιραζόταν την εξουσία με τη σύζυγό του, αλλά η πεθερά του κηδεμόνευε την διακυβέρνηση ως το 1494· το άλλο έτος αυτή απεβίωσε. Ο Φερδινάνδος Β΄ συνέχισε τις διπλωματικές και στρατιωτικές πιέσεις στη Ναβάρρα και υποστηριζόταν από τη μερίδα Μπωμόν της χώρας.

Η Αικατερίνη και ο Ιωάννης Γ΄ στέφθηκαν το 1494 στην Παμπλόνα. Λίγο πριν ο Λουδοβίκος του Μπωμόν εμπόδιζε την πρόσβαση προς την πρωτεύουσα, αλλά μετά από συμφωνία, ειρήνευσε. Έτσι πραγματοποιήθηκε η τελετή και ακολούθησε εβδομαδιαία εορτή. Το 1512 ο Φερδινάνδος Β΄ εισέβαλε στη χώρα: η δεύτερη σύζυγός του Ζερμαίν του Φουά ήταν κόρη του Ιωάννη, μικρότερου αδελφού του Γκαστόν πρίγκιπα της Βιάνα. Ο στρατός του πέρασε τα Πυρηναία, εισέβαλλε στην Κάτω Ναβάρρα, κατέλαβε το Σεν-Ζαν-Πιε-ντε-Πορ, αλλά στην ενδοχώρα συνάντησε αντίσταση και υποχώρησε.

Η βασιλική οικογένεια μετακινήθηκε στο Πω του Μπεάρν. Όταν το 1516 απεβίωσε ο Φερδινάνδος Β΄, ο Ιωάννης Γ΄ συγκέντρωσε στρατό, περίπου 700 ανδρών. Βάδισε για την ανακατάληψη της χώρας του, αλλά κατάσκοποι ενημέρωσαν την Αραγωνία, που έστειλε στρατό, ο οποίος αιφνιδίασε τους Ναβαρραίους στα Πυρηναία και συνέλαβε τον στρατηγό τους. Ο Ιωάννης Γ΄, απογοητευμένος από την ήττα και την ατελέσφορη διπλωματία, ασθένησε μερικούς μήνες μετά και απεβίωσε από πυρετό. Αν και ήθελε να ταφεί στην Σάντα Μαρία της Παμπλόνα, ετάφη στον καθεδρικό του Λέσκαρ. Το 1517 απεβίωσε και η Αικατερίνη και τάφηκε στον ίδιο ναό.

## Οικογένεια
Νυμφεύτηκε την Αικατερίνη των Γκραγύ βασίλισσα της Ναβάρρας, κόρη του Γκαστόν πρίγκιπα της Βιάνα και είχαν τέκνα:
* Άννα 1492-1532.
* Αικατερίνη 1495-1532.
* Κουιτερία 1499-1536, ηγουμένη στο Μονβιλιέρ.
* Ερρίκος Β΄ 1503-1555, βασιλιάς της Ναβάρρας.
* Κάρολος 1510-1528, αιμαλωτίστηκε στην πολιορκία της Nάπολης και απεβίωσε φυλακισμένος.
* Ισαβέλλα 1513/14-1555 ή μετά, παντρεύτηκε τον Ρενέ Α΄ υποκόμη του Ροάν.

Άλλα επτά τέκνα απεβίωσαν ανήλικα.

## Πρόγονοι





## Υποσημειώσεις


## Αναφορές σε Πηγές
* Hugh Chisholm, "Henry II" Encyclopaedia Britannica, 11th edit., Cambridge University Press, vol. 13, p.&nbsp;293

## Εξωτερικοί σύνδεσμοι

*Charles Cawley, List and Genealogy of the kings of Navarre Foundation of Medieval Genealogy

Κατηγορία:Βασιλείς της Ναβάρρας
Siouxsie and the Banshees

Οι **Siouxsie and the Banshees** ήταν αγγλικό ροκ συγκρότημα στο Λονδίνο το 1976. Κατάφεραν να αναγνωριστούν ως ένα από τα σημαντικά συγκροτήματα στον μουσικό χώρο. 

Η μπάντα είναι μια από τις πρωτοπόρες του post-punk και του new wave. Uπήρξαν μεγάλη επιρροή και άνοιξαν το δρόμο για μεταγενέστερα συγκροτήματα ανάμεσά τους οι Joy Division, οι The Cure, οι U2, οι Depeche Mode, οι The Smiths, οι Radiohead.  
Τον Απρίλιο του 1978 κυκλοφόρησε το πρώτο του single, με τίτλο *Hong Kong Garden*, που έφτασε στα 7η θέση των Βρετανικών charts. Τον Αύγουστο του 1978, το συγκρότημα άρχισε να ηχογραφεί το πρώτο του άλμπουμ, *The Scream*.

*The Scream* θεωρείται ένας από τους ιδρυτικούς δίσκους του είδους της post-punk, με απότομες αλλαγές στον τόνο της κιθάρας, μπάσο που υπαγορεύει τη μελωδία και ρομποτικά τύμπανα. Ο παραγωγός του άλμπουμ ήταν ο Steve Lillywhite ο οποίος, με την εντυπωσιακή του δουλειά, κατάφερε να δημιουργήσει έναν ήχο με πολύ χώρο και ηχώ. Το άλμπουμ *Kaleidoscope* το 1980 ενσωματώνει ήχους πλήκτρων και μηχανών: ο δίσκος φτάνει στην 5η θέση των αγγλικών charts. Το πιο επικεντρωμένο στην κιθάρα άλμπουμ τους του 1981 *Juju* μπήκε επίσης στο top 10.

Οι μεγάλες επιτυχίες τους στην Βρετανία ήταν τα singles *Happy House*, *Christine*, *Spellbound*   και *Cities in Dust*. Η δημοτικότητα τους αυξανόταν καθώς περνούσε η δεκαετία και πιο συγκεκριμένα, στις Ηνωμένες Πολιτείες τα τραγούδια *Peek-a-boo* το 1988 και το *Kiss Them For Me* το 1991 μπήκαν στον κατάλογο επιτυχιών Billboard Hot 100. Το συγκρότημα κυκλοφόρησε μια συλλογή CD με τα καλύτερα σινγκλ του το 2002 *The Best of Siouxsie and the Banshees*. 

Ο Siouxsie ξεκίνησε μια σόλο καριέρα το 2004, ερμηνεύοντας τραγούδια των Banshees στη σκηνή μαζί με άλλους μουσικούς. Κυκλοφόρησε το 2007 το άλμπουμ *Mantaray*.

Το 2023, η Siouxsie ανακοινώνει την επιστροφή της στη σκηνή. Παίζει στην Αθήνα ως πρωτοσέλιδο στο φεστιβάλ Release Athens 2023 την Παρασκευή 23 Ιουνίου.  Εκτός από αυτή την επιστροφή στη σκηνή, το άλμπουμ του Siouxsie *Mantaray* έχει γίνει remaster για να κυκλοφορήσει σε βινύλιο και CD το 2023.

Το γκρουπ συνεχίζει να εμπνέει σημερινούς καλλιτέχνες όπως το Florence and the Machine, ή το The Weeknd.

Το 2023 το *The Rapture* επανεκδόθηκε σε ημιδιαφανές τιρκουάζ διπλό βινύλιο για την Εθνική Ημέρα Άλμπουμ.

## Δισκογραφία

### Studio : Siouxsie and The Banshees [[άλμπουμ]]

**The Scream* (1978)
**Join Hands* (1979)
**Kaleidoscope* (1980)
**Juju* (1981)
**A Kiss in the Dreamhouse* (1982)
**Hyæna* (1984)
**Tinderbox* (1986)
**Through the Looking Glass* (1987)
**Peepshow* (1988)
**Superstition* (1991)
**The Rapture* (1995)

### Συλλογές
**The Best Of Siouxsie and the Banshees* (2002)

### Live άλμπουμ

**Nocturne* (2003)

### Studio : The Creatures (Siouxsie & Budgie) [[άλμπουμ]]
**Feast* (1983)
* *Boomerang* (1989)
* *Anima Animus* (1999)
* *Hái!* (2003)

### Studio: Siouxsie [[άλμπουμ]]
* *Mantaray* (2007)

## Υποσημειώσεις


Κατηγορία:Βραβευμένοι με Brit
Κατηγορία:Αγγλικά punk rock συγκροτήματα
Κατηγορία:Αγγλικά post-punk συγκροτήματα
Κατηγορία:Αγγλικά gothic rock συγκροτήματα
Ισμαΐλι ΣΚ

Η **Ισμαΐλι** (αραβικά: الإسماعيلي) είναι αιγυπτιακός αθλητικός σύλλογος με έδρα την Ισμαηλία. Χρώματα του συλλόγου είναι το κίτρινο και το γαλάζιο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Στάδιο Ισμαηλίας, χωρητικότητας 18.525 θεατών.

Ιδρύθηκε στις 13 Απριλίου του 1924 με την ονομασία *Νάχντα* (النهضة, *Αναγέννηση*). Σημαντικό ρόλο στα διοικητικά του συλλόγου είχαν οι οικογένειες Οσμάν και Γκρεισά, μέλη των οποίων κατείχαν επιτελικές θέσεις. Με την πάροδο των ετών, η ομάδα έφτασε στην κατάκτηση εγχώριων και διεθνών τροπαίων.

## Υποστηρικτές
Μία από τις μεγαλύτερες λέσχες υποστηρικτών ονομάζεται التنانين الصفراء (Κίτρινοι Δράκοι). Οι οπαδοί της ομάδας κατάγονται συνήθως από την περιοχή του καναλιού του Σουέζ και την μετέπειτα μετεγκατάστασή τους λόγω της κρίσης του Σουέζ, η οποία προκάλεσε εντάσεις με τους οπαδούς του συλλόγου του Καΐρου, της Αλ Αχλί.

## Επιτυχίες
.

;Εγχώριες
***[[Πρωτάθλημα ποδοσφαίρου Αιγύπτου|Πρωτάθλημα Αιγύπτου]] 
::Πρωταθλήτρια (3): 1967, 1991, 2002
***Κύπελλο Αιγύπτου**
::Κυπελλούχος (2): 1997, 2000

;Διεθνείς
***ΚΑΦ Τσάμπιονς Λιγκ**
::Νικήτρια (1): 1969
::Φιναλίστ (1): 2003
***ΚΑΦ Καπ**
::Φιναλίστ (1): 2000
***Αραβικό Κύπελλο Πρωταθλητριών'''
::Φιναλίστ (1): 2004

## Παραπομπές


## Εξωτερικοί σύνδεσμοι
* 
*  

Κατηγορία:Ποδοσφαιρικές ομάδες Αιγύπτου
Κατηγορία:Ιδρύσεις αθλητικών συλλόγων το 1924
Κατηγορία:Ιδρύσεις ποδοσφαιρικών ομάδων το 1924
Βασίλειος Κυρέλλος

Ο **Βασίλειος Κυρέλλος** (1874  - 17 Ιανουαρίου 1967 ) του  Εμμανουήλ, ήταν Έλληνας δικηγόρος και πολιτικός. Υπηρέτησε ως βουλευτής Αττικής και Βοιωτίας και ως υπουργός.

## Σταδιοδρομία
Σπούδασε νομικά και εργάστηκε ως δικηγόρος. Ήταν ιδρυτικό μέλος του κόμματος των Φιλελευθέρων.

Εξελέγη για πρώτη φορά βουλευτής Αττικής τον Νοέμβριο του 1910 και Αττικοβοιωτίας τον Μάρτιο του 1912 και τον Μάιο του 1915, βουλευτής Θηβών το 1928 ,  Αττικής το 1932 και Αττικοβοιωτίας το 1936 με το κόμμα των Φιλελευθέρων.  

Στις 6 Δεκεμβρίου 1945 διορίστηκε ως υφυπουργός Γενικός Διοικητής Νήσων Αιγαίου Πελάγους στην κυβέρνηση Θ. Σοφούλη. Εν συνεχεία ανέλαβε υπουργός Γενικός Διοικητής Νήσων Αιγαίου Πελάγους ως την παραίτησή του, στις 4 Απριλίου 1946.

Πέθανε στις 17 Ιανουαρίου 1967 και κηδεύτηκε δημοσία δαπάνη (με τιμές υπουργού εν ενεργεία) την επομένη από τον Μητροπολιτικό Ναό Θηβών. Με τη σύζυγό του, Μαρία, είχαν μία κόρη.

## Παραπομπές


## Εξωτερικοί σύνδεσμοι
*

Κατηγορία:Βουλευτές Αττικής
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες υφυπουργοί Γενικοί Διοικητές Νήσων Αιγαίου
Κατηγορία:Έλληνες υπουργοί Γενικοί Διοικητές Νήσων Αιγαίου
Κατηγορία:Βουλευτές Αττικοβοιωτίας
Κατηγορία:Βουλευτές Θηβών
Γεώργιος Φ. Κωνσταντινίδης

Ο **Γεώργιος Φ. Κωνσταντινίδης** (1892  - Ιανουάριος 1967) ήταν Έλληνας δικηγόρος και βουλευτής Θεσσαλονίκης και Ιωαννίνων.
## Βιογραφικά στοιχεία
Γεννήθηκε το 1892.

Για πρώτη φορά εξελέγη βουλευτής Θεσσαλονίκης στις εκλογές του 1923 και στη συνέχεια βουλευτής Ιωαννίνων με το Λαϊκό Κόμμα το 1932. Επανεξελέγη βουλευτής Ιωαννίνων με το Λαϊκό Κόμμα το 1935.

Απεβίωσε σε ηλικία 75 ετών και κηδεύτηκε στα Γιάννενα στις 27 Ιανουαρίου 1967.

## Παραπομπές


 
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές Θεσσαλονίκης
Κατηγορία:Βουλευτές Ιωαννίνων
Φλοριάνο Πεϊσότο

Ο **Φλοριάνο Βιέϊρα Πεϊσότο** (πορτογαλικά: *Floriano Vieira Peixoto*) ήταν Βραζιλιάνος στρατιωτικός και πολιτικός, που κατέλαβε τη θέση του προέδρου και του αντιπροέδρου της Βραζιλίας. Γεννήθηκε στις 30 Απριλίου 1839 στο Μασεϊό της πολιτείας Αλαγκόας και απεβίωσε σε ηλικία 56 ετών στις 29 Ιουλίου 1895 στο Μπάρα Μάνσα του Ρίο ντε Τζανέιρο.

Ο Φλοριάνο Πεϊσότο υπηρετούσε ως στρατάρχης του Βραζιλιανικού Στρατού όταν εξελέγη αντιπρόεδρος της χώρας τον Φεβρουάριο του 1891. Αργότερα, τον Νοέμβριο του 1891, ανέλαβε την προεδρία μετά την παραίτηση του προέδρου, στρατάρχη Ντεοντόρο ντα Φονσέκα. Ο Πεϊσότο ανέλαβε την προεδρία σε μια δύσκολη περίοδο, όταν η χώρα βρισκόταν εν μέσω μιας γενικής πολιτικής και οικονομικής κρίσης που είχε επιδεινωθεί από τις επιπτώσεις της κατάρρευσης της οικονομικής φούσκας του Ενσιλιαμέντο.

Δρώντας ως σκληρός δικτάτορας, ο Φλοριάνο Πεϊσότο νίκησε την εξέγερση των αξιωματικών του ναυτικού εναντίον του το 1893-1894 και ένα αντάρτικο στρατιωτικό κίνημα στις Πολιτείες Ρίο Γκράντε ντο Σουλ και Σάντα Καταρίνα την ίδια περίοδο. Η κυβέρνησή του χαρακτηρίστηκε από τον αυξημένο συγκεντρωτισμό εξουσίας και εθνικισμό.

Συχνά αναφέρεται ως «Παγιωτής της Δημοκρατίας» ή «σιδηρός στρατάρχης». Έφυγε από την προεδρία στις 15 Νοεμβρίου 1894. Παρά τον αντιδημοκρατισμό του, ήταν υπεύθυνος για την εδραίωση της νέας δημοκρατικής κυβέρνησης.

Το Ντεστέρο, πρωτεύουσα της πολιτείας Σάντα Καταρίνα, μετονομάστηκε σε Φλοριανόπολις ως αναγνώριση για τη συμμετοχή του στην Ομοσπονδιακή Επανάσταση του 1894.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Βραζιλίας
Ska-P

Οι **Ska-P** είναι ισπανικό σκα πανκ συγκρότημα από την περιοχή Βαγιέκας της Μαδρίτης.

Δημιουργήθηκε το 1994 και πήρε το όνομα του από την αγγλική λέξη *escape*. Τα μέλη του είναι οι: Pulpul, Pipi, Joxemi, Julitros, Luismi και Kogote.

Το 2005 ανακοινώθηκε παύση της λειτουργίας του γκρουπ, προκειμένου τα μέλη του να αφοσιωθούν σε άλλα μουσικά projects. Εν τέλει, επανενώθηκαν το 2008. Το 2014 ανακοίνωσαν ξανά μία δεύτερη παύση.

Οι Ska-P πολιτικά μπορούν να θεωρηθούν ως ένα αντιφασιστικό, αντικαθεστωτικό, αριστερό, σχεδόν αναρχικό συγκρότημα.

## Δισκογραφία
*1994	Ska-P	
*1996	El Vals del Obrero	
*1998	Eurosis	
*2000	Planeta Eskoria
*2002	Que Corra La Voz	
*2008	Lágrimas y Gozos	
*2013	99%
*2018   Game Over
## Παραπομπές


Κατηγορία:Ισπανικά μουσικά συγκροτήματα
Κατηγορία:Punk rock συγκροτήματα
Ιβάν Νοβοσέλτσεφ

Ο **Ιβάν Γιεβγκένιεβιτς Νοβολέτσεφ** (ρωσικά: *Иван Евгеньевич Новосельцев*), γεννημένος στις 25 Αυγούστου 1991 στη Μόσχα, είναι Ρώσος ποδοσφαιριστής που αγωνίζεται ως αμυντικός στη Ζενίτ Αγίας Πετρούπολης και στην Εθνική Ρωσίας.

## Καριέρα

### Σύλλογοι

Ο Ιβάν Νοβοσέλτσεφ είναι απόφοιτος της Παιδικής και Νεανικής Σχολής «Χίμκι» (ρωσικά: СДЮСШОР «Химки»). Ξεκίνησε την καριέρα του στην ΦΚ Χίμκι, η οποία αγωνιζόταν σε ερασιτεχνικό πρωτάθλημα. Το 2011, υπέγραψε το πρώτο επαγγελματικό συμβόλαιο με την κύρια ομάδα της ΦΚ Χίμκι, η οποία αγωνιζόταν στη Β' κατηγορία του Πρωταθλήματος Ρωσίας, ενώ δόθηκε ως δανεικός στην ΦΚ Ίστρα, η οποία αγωνιζόταν στη Γ' κατηγορία. Για την Ίστρα, αγωνίστηκε σε 17 αγώνες και προκάλεσε το ενδιαφέρον του επιτελείο της Τορπέντο Μόσχας, η οποία αγωνιζόταν στη Β' κατηγορία. Το 2012, ο Νοβοσέλτσεφ υπέγραψε τριετές συμβόλαιο με την Τορπέντο. Το 2014, η ομάδα κατέκτησε την τρίτη θέση στη Β' κατηγορία και έλαβε δικαίωμα συμμετοχής στην Ρωσική Πρέμιερ Λιγκ. Για την Τορπέντο, αγωνίστηκε σε 38 αγώνες και πέτυχε ένα τέρμα. Το ντεμπούτο του στην Ρωσική Πρέμιερ Λιγκ πραγματοποιήθηκε στις 2 Αυγούστου 2014 στον αγώνα με την ΤΣΣΚΑ Μόσχας.

Στις 12 Ιανουαρίου 2015 μετεγράφη στη ΦΚ Ροστόφ, με το συμβόλαιο να διαρκεί μέχρι το τέλος της χρονιάς 2018-2019. Τη χρονιά 2015-2016, η ΦΚ Ροστόφ κατέκτησε τη δεύτερη θέση στο Πρωτάθλημα ποδοσφαίρου Ρωσίας. Στις 30 Ιουλίου 2016 πέτυχε το πρώτο τέρμα του στην Ρωσική Πρέμιερ Λιγκ στα δίχτυα της ΦΚ Αρινμπούρκ, ενώ αυτό ήταν το πρώτο τέρμα του Ιβάν και για την ΦΚ Ροστόφ. Συνολικά, για την ΦΚ Ροστόφ, ο Ιβάν αγωνίστηκε σε 46 αγώνες και πέτυχε 2 τέρματα. Στις 31 Αυγούστου 2016 μετεγράφη στη Ζενίτ Αγίας Πετρούπολης.

### Διεθνής

Ο Ιβάν δεν αγωνίστηκε ποτέ για την Εθνική Ρωσίας στο επίπεδο νεανίδων. Πραγματοποίησε το ντεμπούτο του για την Εθνική Ρωσίας στις 31 Μαρτίου 2015 στα πλαίσια του φιλικού αγώνα με την Εθνική Καζακστάν (0:0).

## Προσωπική ζωή

Την παρούσα στιγμή είναι παντρεμένος με την καλαθοσφαιρίστρια Κατερίνα Κέιρου. Ο Ιβάν της έκανε πρόταση γάμου μετά τον αγώνα της ΦΚ Ροστόφ με την Τορπέντο Μόσχας στις 20 Απριλίου 2015, στο Στάδιο Ολίμπ-2. Ο γάμος πραγματοποιήθηκε στις 24 Οκτωβρίου 2015.

## Παραπομπές


## Εξωτερικοί σύνδεσμοι

* Σελίδα του ποδοσφαιριστή στον ιστότοπο «Transfermarkt» 
* Σελίδα του ποδοσφαιριστή στον ιστότοπο «Football Facts» 

Κατηγορία:Ρώσοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ρωσίας
Κατηγορία:Ποδοσφαιριστές Τορπέντο Μόσχας
Κατηγορία:Ποδοσφαιριστές ΦΚ Ροστόφ
Κατηγορία:Ποδοσφαιριστές Ζενίτ Αγίας Πετρούπολης
Κατηγορία:Ποδοσφαιριστές Πρέμιερ Λιγκ Ρωσίας
Αραβικός λύκος

O **αραβικός λύκος** (*Canis lupus arabus*) είναι υποείδος του γκρίζου λύκου (*Canis lupus*), που ανήκει στην μεγάλη οικογένεια των Κυνιδών και στο γένος Κύων. Το είδος αυτό ζούσε κάποτε σε όλη την Αραβική χερσόνησο. Τώρα ζει σε περιοχές του Ισραήλ, του νότιου και δυτικού Ιράκ, στο Ομάν, την Υεμένη, την Ιορδανία, τη Σαουδική Αραβία και πιθανότατα σε ορισμένες περιοχές του Όρους Σινά.

## Περιγραφή
μικρογραφία|αριστερά|200px|Ο Αραβικός λύκος σε ζωολογικό κήπο

Ο αραβικός λύκος είναι ένας μικρού μεγέθους λύκος που έχει προσαρμοστεί στις συνθήκες της ερήμου. Έχει ύψος 66 εκατοστά και ζυγίζει κατά μέσο όρο 18,14 κιλά. Τα αυτιά του είναι μεγάλα σε σχέση με το μέγεθος του και άλλα συγγενικά είδη, πράγμα απαραίτητο για την ομοιόμορφη κατανομή της θερμοκρασίας τους. Οι αραβικοί λύκοι δεν ζουν συνήθως σε αγέλες, αλλά κυνηγούν σε ζεύγη ή σε ομάδες 3 ή 4 ζώων. Έχουν κοντή και λεπτή γούνα το καλοκαίρι, αν και η χαίτη στην πλάτη τους παραμένει πυκνή και το καλοκαίρι. Αυτό θεωρείται ότι αποτελεί προσαρμογή κατά της ηλιακής ακτινοβολίας. Η χειμωνιάτικη γούνα είναι μακριά και πυκνή. Ο αραβικός λύκος δεν έχει ιδρωτοποιούς αδένες, αλλά όπως οι άλλοι σκύλοι, ελέγχει την θερμοκρασία του σώματός του λαχανιάζοντας ανά τακτά χρονικά διαστήματα. Σε αντίθεση με τους άλλους γκρίζους λύκους, τα δύο μεσαία δάχτυλα των ποδιών τους είναι μικρότερα από τα άλλα, κοινό χαρακτηριστικό με το αφρικανικό αγριόσκυλο. Διαφέρει από τον Ινδικό λύκο λόγω της γούνας του, του μικρότερου μεγέθους και του μικρότερου κεφαλιού του.

## Διατροφή
μικρογραφία|αριστερά|250px|Ο Αραβικός λύκος σε έρημο του Ισραήλ

Οι αραβικοί λύκοι μπορούν να επιτεθούν και να φάνε κάθε οικόσιτο ζώο ως το μέγεθος της κατσίκας. Ως αποτέλεσμα οι χωρικοί συχνά δηλητηριάζουν ή σκοτώνουν τους λύκους. Τρέφονται επίσης με λαγούς, τρωκτικά, οπληφόρα, είναι επίσης πτωματοφάγα ζώα. Κυνηγούν επίσης ζώα μεσαίου μεγέθους όπως γαζέλες και αγριοκατσικα.

## Κατάσταση

Σύμφωνα με τον Κόκκινο κατάλογο της IUCN, χαρακτηρίζεται «*Απειλούμενο*». Στο Ομάν, ο πληθυσμός των λύκων, έχει αυξηθεί σημαντικά από τότε που απαγορεύτηκε το κυνήγι και πιθανότατα θα επανεμφανιστούν σε αρκετές περιοχές της χώρας. Στο Ισραήλ, οι πληθυσμοί υπολογίζονται στα 100 - 150 άτομα. Στο Ιράκ, ο πληθυσμός του αυξάνεται συνεχώς τα τελευταία χρόνια.

## Στον πολιτισμό
μικρογραφία|δεξιά|300px|Ο χάρτης κατανομής των υποειδών του Γκρίζου λύκου. Με μπλε χρώμα εμφανίζονται οι πληθυσμοί των Αραβικών λύκων

Ο λύκος, αναφέρεται συχνά στην Αγία Γραφή ως εχθρός για τα κοπάδια (Σιράχ 13:21, Ματθαίος 7:15) και ως δείγμα προδοσίας, αγριότητας και αιμοδιψίας. Η φυλή του Βενιαμίν, λόγω του πολεμικού χαρακτήρα της, παρομοιάστηκε με λύκο στην Καινή και Παλαιά Διαθήκη.

Κατηγορία:Κυνίδες
Κατηγορία:Θηλαστικά της Ασίας
Κατηγορία:Θηλαστικά της Αραβικής Χερσονήσου
Αστροειδής

μικρογραφία|Αστροειδής
μικρογραφία|Κατασκευή της αστροειδούς (ως υποκυκλοειδής καμπύλη)
μικρογραφία|Η αστροειδής περιβάλλει μια οικογένεια ελλείψεων με παραμέτρους που έχουν σταθερό άθροισμα: α + β = σταθερό.
**Η αστροειδής** είναι μια συγκεκριμένη μαθηματική καμπύλη (που ανήκει στην οικογένεια των υποκυκλοειδών) με τέσσερις ακμές. Συγκεκριμένα, είναι ο γεωμετρικός τόπος ενός σημείου σε ένα κύκλο καθώς αυτός κυλά μέσα σε ένα άλλο σταθερό κύκλο με τετραπλάσια ακτίνα. Ισοδύναμα, είναι επίσης ο γεωμετρικός τόπος ενός σημείου σε ένα κύκλο καθώς αυτός κυλά μέσα σε ένα μεγαλύτερο κύκλο με ακτίνα 4/3 φορές μεγαλύτερη. Μπορεί επίσης να οριστεί ως το περίγραμμα που προκύπτει όταν σε δύο ορθογώνιους άξονες κυλάμε ένα ευθύγραμμο τμήμα σταθερού μήκουε έτσι ώστε τα άκρα του να είναι πάντα στους άξονες. 

Το σύγχρονο όνομα προέρχεται από την ελληνική λέξη για το "αστέρι" και στο παρελθόν είχε και διαφορετικά ονόματα .

## Εξισώσεις
Αν η ακτίνα του μεγάλου σταθερού κύκλο είναι α, τότε η εξίσωση δίνεται από

|x|^\frac{2}{3}+|y|^\frac{2}{3}=a^\frac{2}{3}

Οι παραμετρικές εξισώσεις είναι
:   x=a\cos ^{3}t={a \over 4}(3\cos t+\cos 3t), 
:   y=a\sin ^{3}t={a \over 4}(3\sin t-\sin 3t).
:  
Η πολική εξίσωση είναι
:  r={\frac {a}{(\cos ^\theta +\sin ^\theta )^}}. 
: 
Με απλές αλγεβρικές πράξεις μπορούμε να δούμε ότι η εξίσωσή της μπορεί να γραφεί ως:
:  (x^{2}+y^{2}-a^{2})^{3}+27a^{2}x^{2}y^{2}=0.\, 
το οποίο σημείναι ότι η αστροειδής είναι μια πραγματική αλγεβρική καμπύλη του βαθμού έξι.

## Μετρικές ιδιότητες
; Περιοχή που περικλείεται
:  {\frac {3}{8}}\pi a^{2}  

; Μήκος της καμπύλης
:  6a 
: 
## Παραπομπές


## Εξωτερικοί σύνδεσμοι
* "Astroid" στο MacTutor History of Mathematics archive
* "Astroid" Η Εγκυκλοπαίδεια των Aξιόλογων Μαθηματικών Μορφών
* Άρθρο για 2dcurves.com
* Visual Dictionary Of spacial plane curves, Xah Λι
* Μπάρες της Αστροειδούς από Sándor Καμπάι, παρουσίαση με Wolfram Mathematica.
* Η αστροειδής καμπύλη, MathStudies Blog.

Κατηγορία:Καμπύλες
Άννα Β΄ Μεγάλη Κομνηνή

Η **Άννα Β΄ Μεγάλη Κομνηνή** (Οθ. Τούρκικα: آنا فاتنة) (Τούρκικα: *Anna Hatun*, 1447 - μετά το 1463) ήταν η κόρη του τελευταίου αυτοκράτορα της Τραπεζούντας Δαυίδ Μέγα Κομνηνού και η έβδομη σύζυγος του σουλτάνου Μωάμεθ Β΄ του Πορθητή της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Anna Hatun Aliyyetü'ş-Şân Hazretleri***

## Βιογραφία
Η Άννα γεννήθηκε το 1447 και ήταν κόρη του Δαυίδ Μέγα Κομνηνού και της συζύγου του Ελένη Καντακουζηνής. Είχε τέσσερα αδέλφια, τον Βασίλειο, τον Μανουήλ, τον Γεώργιο και μια αδελφή της οποίας το όνομα δεν διασώζεται.

Ο σουλτάνος Μωάμεθ Β΄ κατέκτησε την Τραπεζούντα και η Άννα στάλθηκε στο χαρέμι. Μετά από τον γάμο της με τον Μωάμεθ Β΄ πήρε το όνομα *Άννα Χατούν*. Η Άννα επικοινώνησε με την οικογένεια της και ανακάλυψε την δολοφονία του πατέρα της. Ο Μωάμεθ Β΄ έδωσε διαζύγιο στην Άννα, η οποία αργότερα παντρεύτηκε τον Ζαγκάν Πασά. Η Άννα αρνήθηκε να γίνει μουσουλμάνα και ο Ζαγκάν Πασάς προσπάθησε να την πνίξει, αλλά οι φήμες θέλουν τον Ζαγκάν να προσπαθεί να την πυροβολήσει και τον Μωάμεθ Β΄ να τους χωρίζει. Η Άννα παντρεύτηκε και τρίτη φόρα, τον Σινάν Μπέη.

Η Άννα πέθανε μετά το 1463, αλλά άγνωστο σε ποιο μέρος πέθανε και που είναι θαμμένη.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Αννα Β Μεγαλη Κομνηνη
Αυτοκινητόδρομος των Νεαρών Ηρώων

Ο **Αυτοκινητόδρομος των Νεαρών Ηρώων** (κορεατικά χάνγκουλ: 청년영웅도로, χάντσα: 青年英雄道路), επίσης γνωστός ως Αυτοκινητόδρομος Πιονγιάνγκ-Νάμπο, είναι αυτοκινητόδρομος 46,3 χιλιομέτρων στη Βόρεια Κορέα που συνδέει την Πιονγιάνγκ, την πρωτεύουσα της χώρας, και το Νάμπο, μια πόλη στην ακτή του Κόλπου της Κορέας στην Επαρχία Νότιου Πιονγκάν. Η κατασκευή ξεκίνησε τον Νοέμβριο του 1998 και ο αυτοκινητόδρομος άνοιξε τον Οκτώβριο του 2000. Κατατάσσεται ως δρόμος επιπέδου 1.

Σύμφωνα με το Κορεατικό Κεντρικό Πρακτορείο Ειδήσεων, ο αυτοκινητόδρομος ονομάζεται έτσι από τη νεολαία που έχτισε τον δρόμο. Το έργο περιλάμβανε τη μεταφορά 14 εκατομμυρίων κυβικών μέτρων γης, ενώ επίσης περιελάμβανε πάνω από 80 αρδευτικές δομές, 50 γέφυρες, και πάνω από 3 εκατομμύρια κυβικά μέτρα ασφάλτου.

## Παραπομπές


Κατηγορία:Δρόμοι στη Βόρεια Κορέα
Premier Soccer League

Η **Premier Soccer League** (PSL) είναι ο φορέας που είναι υπεύθυνος για τη διοργάνωση των επαγγελματικών πρωταθλημάτων ποδοσφαίρου στη Νότια Αφρική. Η PSL δημιουργήθηκε έπειτα από συμφωνία μεταξύ της National Soccer League και της National Premier Soccer League. Τελεί υπό την εποπτεία της Νοτιοαφρικανικής Ποδοσφαιρικής Ομοσπονδίας. Η PSL αποτελεί τη διοργανώτρια αρχή των πρωταθλημάτων της Πρέμιερσιπ και της Νάσιοναλ Φερστ Ντιβίζιον, όπως και των θεσμών του Κυπέλλου του Λιγκ Καπ και του Κυπέλλου 8.

## Άδειες συμμετοχής
Οι άδειες συμμετοχής στο πρωτάθλημα μπορούν να αγοραστούν και να πωληθούν στην ελεύθερη αγορά. Τον Αύγουστο του 2002, η PSL αγόρασε δύο άδειες στην Πρέμιερσιπ (Premier Division), από τους ιδιοκτήτες της Ρία Σταρς και της Φρι Στέιτ Σταρς, η PSL διέλυσε την άδεια για να μειώσει το δικό της κόστος κατά 400k ZAR το μήνα, καθώς κάθε κορυφαίος σύλλογος λάμβανε 200k ZAR κάθε μήνα από την PSL. Οι δύο σύλλογοι αγοράστηκαν για 8 εκατομμύρια ZAR. Οι δύο ομάδες είχαν διαφορετικές μοίρες, η Ρία Σταρς δεν εμφανίστηκε ποτέ ξανά, ενώ η Φρι Στέιτ Στάρς αγόρασε την άδεια πρωταθλήματος από την Μαχολοσιάνε, μια ομάδα που συμμετείχε στην Εθνική First Division την περίοδο 2002–03 και κέρδισε την προβολή στην κορυφή της κατηγορίας την περίοδο 2003–04.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στη Νότια Αφρική